हर हफ्ते ले रही हैं थैरेपी सेशन, बोलीं- महिलाओं के ऊपर बहुत प्रेशर होता है
Bollywood Actress Alia Bhatt - आलिया भट्ट इन दिनों अपनी पर्सनल और प्रोफेशनल दोनों ही जिंदगियों में बेहद बिजी चल रही हैं। ऐसे में वो काम के साथ-साथ अपनी बेटी राहा कपूर का ख्याल भी रख रही हैं
आलिया भट्ट इन दिनों अपनी पर्सनल और प्रोफेशनल दोनों ही जिंदगियों में बेहद बिजी चल रही हैं। ऐसे में वो काम के साथ-साथ अपनी बेटी राहा कपूर का ख्याल भी रख रही हैं। इस बीच आलिया ने हाल ही में बताया कि उन्हें इस बात की काफी चिंता होती है कि वो अच्छी तरह से राहा का ध्यान रख पा रही हैं या नहीं। इतना ही नहीं आलिया ने बताया रणबीर भी अपनी नन्हीं बच्ची को लेकर काफी प्रोटेक्टिव रहते हैं।
आलिया ने मां बनने के बाद के चैलेंज पर बात की 
वोग मैगजीन को दिए इंटरव्यू में आलिया ने कहा- ‘यह सोचकर मुझे चिंता होती है कि क्या मैं अपने बच्चे और काम के साथ सही कर रही हूं। क्योंकि महिलाओं पर दोनों चीजों को अच्छे तरीके से करते का दबाव होता है। यह पुराने समय से चलता आ रहा है कि एक बार जब महिलाओं को बच्चा हो जाता है, तो उन्हें अपने करियर को शहीद करना पड़ता है या उन्हें एक आदर्श मां नहीं माना जाता है।’
नई माओं को इंडस्ट्री से समय मिलना जरूरी है- आलिया 
आलिया ने आगे कहा- ‘नई माओं के लिए यह बहुत जरूरी है कि वो अपनी सोच को समझने के लिए समय निकालें। उन्हें क्या करना है, इसका फैसला वो खुद लें। इसके अलावा इंडस्ट्री और लोगों को भी यह समझना जरूरी है कि वो नई माओं को समय दें।’
मेंटल हेल्थ के लिए मेहनत कर रही हैं आलिया, हर हफ्ते ले रही हैं ट्रीटमेंट 
आलिया ने यह भी माना कि वो सोचती हैं कि क्या लोग वाकई सोचते हैं कि वह अच्छी तरह से काम कर रही हैं या वो उन्हें केवल खुश करने के लिए यह कर रहे हैं? भले ही उन्हें को क्रिटिसाइज न करें, लेकिन वो जरूर इसके बारे में सोचती हैं। इसलिए आलिया अपनी मेंटल हेल्थ के लिए कड़ी मेहनत कर रही हैं। उन्होंने बताया कि वो हर हफ्ते थेरेपी के लिए जाती हैं, ताकि वो मन में पल रहे इस वहम को दूर कर सकें।
आलिया ने कहा कि इससे उन्हें यह समझने में मदद मिलती है कि कुछ ऐसा तो नहीं है जिसे वो एक या दो या पांच या दस दिन में नहीं समझ पाएंगी। आलिया ने कहा- यह एक प्रोसेस है और हर दिन कुछ न कुछ नया सीखने को मिलता है।
राहा काफी शांत और खुशमिजाज बच्ची है- आलिया
राहा के बारे में बात करते हुए आलिया ने कहा- राहा काफी खुशमिजाज और शांत बच्ची है। कई बार ऐसा भी होता है, जब वो उस मूड में नहीं होती है, लेकिन एक बच्ची होने के नाते यह काफी कॉमन है। माओं के लिए भी कई ऐसे मुश्किल दिन होते हैं, जो उनके लिए होना नॉर्मल है।
राहा को चीता बुलाते हैं रणबीर 
राहा के बारे में बात करते हुए आलिया ने कहा- राहा अभी अपनी आवाज खोजना शुरू कर रही है। इसलिए रणबीर और मैं उसे चीता बुलाते हैं। क्योंकि वो इन सभी छोटी-छोटी आवाजों के जरिए बोलने की कोशिश करती है। उनके चेहरे को देखने से सबसे कठिन और बुरा दिन भी अच्छी हो जाता है।
राहा को अभी लाइमलाइट से दूर रखना चाहते हैं आलिया-रणबीर 
राहा की प्राइवेसी के बारे में बात करते हुए आलिया ने कहा कि उन्हें और रणबीर कपूर को अभी यही लगता है कि राहा को अभी मीडिया और लोगों की नजरों से दूर रखना चाहिए। यहां तक कि वो राहा की तस्वीरें सोशल मीडिया पर शेयर नहीं करना चाहते हैं।